Source: https://www.riigiteataja.ee/akt/405072018018?leiaKehtiv
Timestamp: 2020-04-10 19:11:05+00:00

Document:
Lääneranna vallavara valitsemise kord – Riigi Teataja
Lääneranna vallavara valitsemise kord
Lääneranna vallavara valitsemise kord - sisukord
2 VALLAVARA OMANDAMINE
§ 8 Ostueesõiguse kasutamine
§ 9 Pärandi või kingi vastuvõtmine
§ 10 Riigihange
§ 11 Vallavara kasutusse andmise põhimõtted
§ 12 Vallavara kasutusse andmise tähtajad
§ 13 Vallavara kasutusse andmise otsustamine
§ 14 Vallavara kasutuslepingu tingimused
2 Kasutusse andmine tasuta, tavalisest väiksema tasu eest või otsustuskorras
§ 15 Vallavara tasuta või tavalisest väiksema tasu eest kasutusse andmine
§ 17 Vallavara kasutusse andmine otsustuskorras pideva avaliku teavitamisega
3 Kasutusse andmine enampakkumise korras
§ 18 Vallavara enampakkumise korras kasutusse andmise põhimõtted
§ 19 Enampakkumise ettevalmistamine
§ 20 Alghind, osavõtutasu ja tagatisraha
§ 21 Enampakkumises osaleda võivate isikute ring
§ 22 Suulise enampakkumise läbiviimise kord
§ 23 Kirjaliku enampakkumise läbiviimise kord
§ 24 Kirjaliku enampakkumise korraldamine elektroonilise oksjonina
§ 25 Enampakkumise tulemuste kinnitamine ja lepingu sõlmimine
4 Kasutusse andmine eelläbirääkimistega pakkumise korras
§ 26 Vallavara eelläbirääkimistega pakkumise korras kasutusse andmise põhimõtted
§ 27 Eelläbirääkimistega pakkumise ettevalmistamine
§ 28 Eelläbirääkimistega pakkumise läbiviimine
§ 29 Vallavara võõrandamise põhimõtted
§ 30 Vallavara võõrandamine otsustuskorras pideva avaliku teavitamisega
§ 32 Vallavara võõrandamine enampakkumise korras
§ 33 Enampakkumise ettevalmistamine
§ 34 Alghind, osavõtutasu ja tagatisraha
§ 35 Enampakkumises osaleda võivate isikute ring
§ 36 Enampakkumise läbiviimine
§ 37 Enampakkumise tulemuste kinnitamine ja müügilepingu sõlmimine
§ 38 Vallavara võõrandamine eelläbirääkimistega pakkumise korras
§ 39 Eelläbirääkimistega pakkumise ettevalmistamine
§ 40 Eelläbirääkimistega pakkumise läbiviimine
§ 41 Vallavara koormamine
§ 42 Reaalservituudi, reaalkoormatise või ostueesõiguse seadmine
§ 43 Isikliku servituudi seadmine
§ 44 Hoonestusõiguse seadmine
§ 45 Hoonestusõiguse seadmise algatamine
§ 46 Hoonestusõiguse lepingu tingimused
6 VALLAVARA MAHAKANDMINE JA NÕUETEST LOOBUMINE
§ 47 Vallavara mahakandmine
§ 48 Vallavara hulka kuuluvate nõuete esitamine ja nõuetest loobumine
RT IV, 03.07.2019, 36
Vastu võetud 21.06.2018 nr 24
RT IV, 05.07.2018, 18
20.06.2019 RT IV, 03.07.2019, 6 06.07.2019
(1) Lääneranna vallavara valitsemise kord (edaspidi kord) reguleerib Lääneranna vallale vara omandamist, valla omandis oleva vara kasutamist, kolmandatele isikutele kasutusse andmist, võõrandamist ning koormamist.
(2) Käesoleva korraga sätestatut ei kohaldata vallavara suhtes, mille valdamiseks, kasutamiseks ja käsutamiseks on riigi või Lääneranna valla õigusaktidega kehtestatud erikord.
(3) Vallale kuuluvate vabade rahaliste vahendite ja väärtpaberite valitsemine ning haldamine toimub vastavalt volikogu pool eraldi kehtestatavale korrale.
(4) Käesolevas korras kinnisasja kohta kehtestatud sätteid kohaldatakse ka ehitistele, nende reaalosadele ja mõttelistele osadele ning pooleliolevatele ehitistele kuni nende aluse ja nende teenindamiseks vajaliku maatüki kandmiseni kinnistusraamatusse.
(1) Vallavaraks käesoleva korra tähenduses on Lääneranna valla omandis olevad asjad ning rahaliselt hinnatavad õigused ja kohustused.
(1) Vallavara valitsemine on valla vara valitseja õigus ja kohustus käesoleva korra ja teiste valla või Eesti Vabariigi õigusaktide alusel korraldada vallavara valdamist (teostada tegelikku võimu asja üle), kasutamist ja käsutamist.
(2) Vallavara kasutamine on selle vara omaduste igasugune tarbimine vara füüsilist vormi muutmata.
(3) Vallavara käsutamine on vara õigusliku seisundi muutmine, samuti tema tulevase juriidilise staatuse määramine võõrandamise või täieliku ärakasutamise teel, samuti koormamine piiratud asjaõigustega.
3) vallale tulu saamiseks.
(3) Valla valitsemise otstarbeks kasutatakse vallavara, mis on vajalik Lääneranna Vallavolikogule (edaspidi volikogu), Lääneranna valla kollegiaalsele täitevorganile Lääneranna Vallavalitsusele (edaspidi vallavalitsus), valla ametiasutusele ning ametiasutuse hallatavatele asutustele nende õigusaktidest ja põhimäärustest tulenevate ülesannete täitmiseks.
1) Lääneranna valla ametiasutus Lääneranna Vallavalitsus (edaspidi ametiasutus);
2) valla ametiasutuse hallatav asutus.
(2) Ametiasutus tagab vallavara üle arvestuse pidamise raamatupidamise seaduse alusel, rahandusministri kehtestatud korras ning volikogu ja vallavalitsuse õigusaktides sätestatud korras.
(3) Valla poolt omandatava vallavara valitsejad on kohustatud nende valitsemisel olevat vallavara majandama heaperemehelikult ning hoolitsema selle säilimise ja korrashoiu eest.
(4) Vara loetakse selle vallavara valitseja valitsemisalas olevaks, kellele see vara seaduse või tehingu alusel tuleb üle anda või kes on õigustatud või kohustatud selle vastu võtma. Kui niisugust vallavara valitsejat seadusest või tehingust otseselt ei selgu, siis on vallavara valitseja ametiasutus.
(5) Vallavara valitseja korraldab tema valitsemisel oleva vallavara asutusesisest kasutamist ja määrab vallavara eest varaliselt vastutavad isikud. Kui vallavara eest varaliselt vastutavat isikut ei ole määratud, siis on selle vallavara eest varaliselt vastutav asutuse juht.
(1) Vallavara üleandmine ühelt valitsejalt teisele valitsejale otsustab vallavalitsus.
(2) Vallavara üleandmine ja vastuvõtmine ühelt valitsejalt teisele toimub kirjaliku akti alusel. Akti märgitakse üleandmise alus, andmed üleandja ja vastuvõtja, üleandmise aja ning vara koosseisu ja bilansilise väärtuse kohta. Aktile lisatakse üleantava varaga seotud dokumentatsioon. Üleandja ja vastuvõtja korraldavad vastavate kannete muutmise andmekogudes.
2. peatükk VALLAVARA OMANDAMINE
(1) Vallavara omandatakse avalikuks otstarbeks, kohaliku omavalitsuse ülesannete täitmiseks või tulu saamiseks seaduse või tehingu alusel.
(2) Seaduse alusel kuulub volikogu ainupädevusse vallavara omandamine järgmistel juhtudel:
1) laenu võtmine või võlakirjade emiteerimine;
2) kapitalirendi- ja faktooringukohustuste võtmine;
3) kohustuste võtmine kontsessioonikokkulepete alusel;
4) kasutusrendist tulenevate kohustuste võtmine mittekatkestatava perioodiga üle ühe aasta;
5) muude tulevikus raha väljamaksmist nõudvate pikaajaliste kohustuste võtmine. Pikaajaline on käesoleva sätte tähenduses kohustus, mille täitmise tähtaeg ületab kohustuse võtmise hetkel kehtiva eelarvestrateegia tähtaega.
(3) Lõikes 2 nimetamata juhtudel otsustab vallavara omandamise, sealhulgas teenuse või ehitustöö tellimise volikogu, kui:
1) sellega võetakse vallale rahaliselt hinnatavaid kohustusi, mida ei ole ette nähtud eelarves või mis ületavad selleks eelarves ettenähtud vahendid või
2) sellega võetakse vallale rahaliselt hinnatavaid kohustusi, millega kaasneb väljaminek tulevastel eelarveaastatel ja millest ei ole juriidiliselt võimalik loobuda ja sellega ei ole arvestatud kehtivas eelarvestrateegias või
3) omandatakse kinnisasi, va lõigetes 4 ja 5 nimetatud juhtudel, või
4) omandatakse aktsiaid või osasid või
5) vara omandamine või teenuse tellimine toimub jooksva aasta eelarves ettenähtud vahendite piires, kui vara või teenuse hind ületab RHS § 14 lõikes 2 sätestatud piirmäära.
(4) Vallavara omandamise, sealhulgas teenuse või ehitustöö tellimise, otsustab vallavalitsus, kui:
1) see on jooksva aasta eelarves ette nähtud või see toimub jooksva aasta eelarves ettenähtud vahendite piires ja hind ei ületa RHS § 14 lõikes 2 sätestatud piirmäära;
2) omandatakse piiratud asjaõigust, mis on vajalik eratee avalikuks kasutamiseks määramiseks;
3) omandatakse tasuta või ühekordselt väljamakstava tasu eest suurusega kuni kolm eurot ruutmeeter koormatava ala eest piiratud asjaõigust, mis on vajalik valla poolt rajatavate teede või tehnovõrkude ja -rajatiste omamiseks kolmandatele isikutele kuuluvatel kinnistutel;
4) omandatakse kinnisasi, mille sihtotstarve on omandamise hetkel või planeeritav transpordimaa, üldkasutatav maa või muu avalikku kasutusse ette nähtud maa ning kinnistu omandatakse tasuta või hinnaga kuni kolm eurot ruutmeeter;
5) omandatakse kinnisasi, mille omandamine on ette nähtud valla jooksva aasta eelarves investeeringu elluviimise vms projekti raames ja selleks on planeeritud eelarves vahendid.
(5) Vallavalitsus võib erandkorras otsustada kinnisasja omandamise, mida ei ole nimetatud lõikes 4, kui:
1) kinnisasja omandamiseks avaneb majanduslikult soodne võimalus (pankrotivara oksjon vms) ja selle kasutamine tuleb otsustada enne järgmise korralise volikogu istungi toimumist ja
2) kinnisasja omandamine ei too vallale kaasa rahalisi kohustusi, mille katteks pole jooksva aasta eelarves vahendeid ning
3) kinnisasja omandamise kiidab eelnevalt heaks volikogu alatine komisjon, kelle tegevusvaldkonnaks on moodustamise otsusega määratud valla eelarveline planeerimine.
(6) Vallavara omandamise või teenuse tellimise otsustab vallavara valitseja jooksva aasta eelarve kuludes ettenähtud vahendite piires, kui vara hind ei ületa 10 000 eurot ja vallavara omandamine on vajalik põhimääruse järgsete ülesannete täitmiseks.
(7) Riigilt saadava vara taotlemine ja vallale üleandmine (munitsipaliseerimine) toimub nimetatud valdkonda reguleerivates õigusaktides ettenähtud korras.
(8) Vallavara omandamise lepingu sõlmib vallavanem või vallavanema poolt volitatud isik. Kui vallavara omandamine kuulub hallatava asutuse pädevusse, sõlmib vara omandamise lepingu vastava asutuse juht või tema poolt volitatud isik.
(9) Teenuste tellimisel või asjade ostmisel rakendatakse käesolevas paragrahvis nimetatud piirmäärasid teenuse või asja hinnale ilma käibemaksuta.
§ 8. Ostueesõiguse kasutamine
Kui Lääneranna vallal on seaduse või tehingu alusel ostueesõigus, siis otsustab ostueesõiguse mittekasutamise vallavalitsus ja ostueesõiguse kasutamise Lääneranna valla nimel see organ või asutus, kes on pädev ostueesõiguse objektiks olevat vara omandama korra § 7 kohaselt.
§ 9. Pärandi või kingi vastuvõtmine
(1) Testamendijärgse pärandi või kingi vastuvõtmise otsustab vallavalitsus.
(2) Kui kingiga või testamendijärgse pärandiga kaasnevad varalised õigused on ilmselt väiksemad, kui sellega kaasnevad kohustused või testamendijärgse pärandi või kingi vastuvõtmisega kaasnevad väljaminekud tulevastel eelarveaastatel ja sellega ei ole arvestatud kehtivas eelarvestrateegias, siis otsustab vallale kingi või pärandi vastuvõtmise volikogu.
(3) Seadusjärgse pärimise korral, kui seadusega ettenähtud kohustusliku pärandvara inventuuri läbiviimisega on selgunud, et pärandiga kaasnevad varalised õigused on väiksemad, kui sellega kaasnevad kohustused, siis otsustab pärandvara pankroti väljakuulutamiseks avalduse esitamise vallavalitsus.
§ 10. Riigihange
(1) Asja ostmise, teenuse või ehitustöö tellimise riigihanke korras viib läbi vallavalitsus või vallale kuuluv äriühing, otsustades ka pakkumise edukaks tunnistamise.
(2) Riigihangete korraldamiseks kehtestab vallavolikogu määrusega riigihanke läbiviimise korra, mis kehtib kõigile hallatavatele asutustele.
(3) Kui vallavara omandamine, sealhulgas teenuse või ehitustöö tellimine on volikogu pädevuses, siis annab nõusoleku riigihanke korraldamiseks samuti volikogu.
§ 11. Vallavara kasutusse andmise põhimõtted
(1) Vallavara antakse kolmandatele isikutele:
1) tasu eest kasutusse enampakkumise, eelläbirääkimistega pakkumise või otsustuskorras;
2) tasuta kasutusse eelläbirääkimistega pakkumise või otsustuskorras;
3) tasu eest või tasuta ühekordseks või korduvaks lühiajaliseks kasutamiseks otsustuskorras.
(2) Vallale kuuluvaid sotsiaaleluruume ja eluruume antakse kasutusse volikogu kehtestatud korras. Vallale kuuluvaid eluruume ja sotsiaaleluruume ei anta kasutusvaldusesse.
(3) Vallavara tasu eest lühiajalisse kasutusse andmise tasude hinnakirja kehtestab vallavalitsus.
(4) Vallavara lühiajalisse allkasutusse andmise tasude hinnakirja kehtestamise kohustuse võib vallavalitsus kokkuleppega üle anda kolmandale isikule, kelle kasutuses vastav vallavara on kasutuslepingu alusel.
(5) Vallavara antakse kolmandatele isikutele kasutusse kasutuslepinguga, mis sõlmitakse käesolevas korras sätestatust lähtuvalt vara kasutusse andmise otsuse alusel.
(6) Valla nimel sõlmib vallavara kasutuslepingu ametiasutus. Lepingu allkirjastab vallavanem või tema poolt volitatud isik. Kui vallavara kasutusse andmine kuulub vallavara valitseja pädevusse, sõlmib vara kasutusse andmise lepingu vallavara valitseja.
(7) Vallavara kasutusse andmise tingimused, mis ei tulene käesolevast korrast või muudest valla õigusaktidest, määrab vara kasutusse andmise otsuses kindlaks vara kasutusse andmise otsustaja.
(8) Vallavara kasutusse andmise lepingute muutmise, sh pikendamise, otsustab see organ, kelle pädevusse kuulub selle vara kasutusse andmine.
§ 12. Vallavara kasutusse andmise tähtajad
(1) Vallavara kolmandale isikule kasutusse andmise tähtaeg on:
1) vallasasjade puhul kuni kümme aastat;
2) kinnisasjade puhul kuni 50 aastat, välja arvatud kui pikemaks tähtajaks kasutusse andmine on avalikes huvides.
(2) Vallavara antakse kolmandatele isikutele kasutusse tähtajaliselt, välja arvatud juhul, kui on tõenäoline, et vara on vallale lähitulevikus vaja muuks otstarbeks või kui muul põhjusel on vaja jätta vallale võimalus vara kasutusleping lõpetada.
§ 13. Vallavara kasutusse andmise otsustamine
(1) Vallavara kasutusse andmise otsustab volikogu, kui:
2) vara koormatakse kasutusse andmisel piiratud asjaõigusega.
(2) Vallavara kasutusse andmise otsustab vallavara valitseja, kui:
1) kasutusse antakse vallavara valitseja valitsemisel olevat vara jääkväärtusega alla 1000 euro;
2) ajutiseks lühiajaliseks kasutamiseks (tunniarvestuse või ajagraafiku alusel) antakse vallavalitsuse poolt kinnitatud hinnakirja alusel vallavara valitseja valitsemisel olevat vara soetusmaksumusega üle 1000 euro, sealhulgas vallavara valitseja valitsemisel olevaid ruume.
(3) Vallavara kasutusse andmise otsustab vallavalitsus:
1) kui vallavara antakse kasutusse tähtajaga kuni viis aastat;
2) kui vallavara antakse kasutusse tähtajatult;
3) käesoleva paragrahvi lõigetes 1 ja 2 nimetamata juhtudel.
(4) Vallavara kasutusse andmise otsustaja määrab:
1) vara kasutusse andmise viisi (enampakkumine, eelläbirääkimistega pakkumine, otsustuskord);
2) kasutusse andmise tähtaja;
3) alghinna või vara kasutamise tasu suuruse;
4) vara kasutamise (kasutuslepingu) tingimused;
6) vara tasuta või tavalisest väiksema tasu eest kasutusse andmise põhjenduse;
7) muud vajaliku tingimused.
§ 14. Vallavara kasutuslepingu tingimused
(1) Vallavara kasutuslepingus peab olema ära näidatud:
1) lepingu liik (üürileping, rendileping, tasuta kasutamise leping vms);
2) lepingu sõlmimise aluseks olev õigusakt;
3) andmed kasutusse antava vara kohta (nimetus, asukoht, koosseis ja muud vara iseloomustavad näitajad);
4) andmed vara kasutusse saaja kohta;
5) lepingu tähtaeg;
7) vara üleandmise ja tagastamise tähtajad ja kord;
8) vara kasutamise eest makstava tasu suurus ja tasumise kord;
9) varaga seonduvate kulutuste kandmise ja maksude tasumise kohustuste jaotus;
10) vara korrashoiu- ja hoolduskohustuste jaotus;
11) kasutusse antud vara suhtes parenduste tegemise lubatavus, kord ja hüvitamine;
12) kasutusse andmise eritingimused vastavalt kasutusse andmise haldusaktile;
13) sanktsioonid lepingu mittetäitmise või mittenõuetekohase täitmise korral;
14) vara allkasutusse andmise tingimused ja kord;
15) tagatisraha suurus lepingust tulenevate nõuete tagamiseks kasutusse andjale;
16) lepingu ülesütlemise alused;
17) muud vajalikud tingimused.
(2) Vallavalitsus võib kinnitada kasutuslepingute tüüpvorme.
(3) Kasutusele antava vara üleandmine kasutajale ning vara tagastamine fikseeritakse kahepoolse vara üleandmis-vastuvõtmisaktiga, milles fikseeritakse andmed vara koosseisu ja seisukorra kohta.
(4) Vallavara valitseja kontrollib kasutusse andmise lepingu täitmist ja on kohustatud võtma tarvitusele kõiki seaduslikke meetmeid vältimaks vallale kahju tekitamist.
2. jagu Kasutusse andmine tasuta, tavalisest väiksema tasu eest või otsustuskorras
§ 15. Vallavara tasuta või tavalisest väiksema tasu eest kasutusse andmine
(1) Vallavara võib lähtudes valla huvidest anda kasutusse tasuta või tavalisest väiksema tasu eest.
(2) Vallavara tasuta või tavalisest väiksema tasu eest kasutusse andmisel tuleb üldjuhul lähtuda järgmistest tingimustest:
1) kasutaja kannab kasutusse antud asjaga seotud kõrvalkulud (kommunaalteenused jms);
2) kasutaja kannab kasutusse antud varaga seotud maksud ja koormised.
1) mittetulundusühingutele, sihtasutustele ja avalik-õiguslikele juriidilistele isikutele;
2) valla osalusega äriühingutele;
3) kolmandatele isikutele lähtudes avalikest huvidest;
4) ühekordseks või korduvaks lühiajaliseks kasutamiseks;
5) kui vallavara kasutusse andmine enampakkumise või eelläbirääkimistega pakkumise korras on nurjunud;
6) kui vallavara on vajalik tööde tegemiseks või teenuste osutamiseks, mille teostaja leidmiseks on vald korraldanud konkursi ning konkursi võitja soovib sõlmida selle vara kasutuslepingu;
7) isikule, kes soovib temaga sõlmitud vallavara kasutuslepingu tähtaja möödumisel jätkata sama vallavara kasutamist;
8) muudel juhtudel volikogu otsusel.
(2) Vallavara kasutusse andmisel otsustuskorras käesoleva paragrahvi lõike 1 punktis 3 nimetatud alusel peab kasutusse andmise otsustaja vastavat avalikku huvi põhjendama.
(3) Kasutusse andmise otsustamisel käesoleva paragrahvi lõike 1 punktis 7 sätestatud alusel peab vallavalitsus arvestama eelkõige järgmiste asjaoludega:
3) kasutusse andmise otstarbekus samale kasutajale olemasolevas turusituatsioonis, sealhulgas kolmandate isikute huvi selle vallavara kasutamise vastu;
4) pikendamine on lubatud mitte pikemaks kui üheks aastaks.
(4) Vallavara kasutamise tasu suuruse määramisel peab arvestama samas piirkonnas samal otstarbel ja seisukorras ning samadel tingimustel kasutatava vara tasumäärasid.
§ 17. Vallavara kasutusse andmine otsustuskorras pideva avaliku teavitamisega
(1) Kui vallavara kasutusse andmine enampakkumise või eelläbirääkimistega pakkumise korras on nurjunud rohkem kui korra, siis võib vallavalitsus vallavara kasutusse andmise kuulutuse avaldada alaliselt avalikus interneti portaalis ja valla veebilehel.
(2) Vallavara kasutusse andmisel otsustuskorras pideva avaliku teavitamisega on kasutusse andmise tingimused samad, mis algses kasutusse andmise otsuses. Tingimuste üle võib pidada läbirääkimisi.
(3) Kui läbirääkimiste tulemusena on vara kasutusse andmise eelduseks algsest kasutusse andmise otsusest leebemad tingimused, siis tuleb vara kasutusse andmiseks uutel tingimustel nõusolekut küsida vallavara kasutusse andmise otsustajalt.
3. jagu Kasutusse andmine enampakkumise korras
§ 18. Vallavara enampakkumise korras kasutusse andmise põhimõtted
(1) Vallavara antakse kasutusse avaliku enampakkumise korras, kui ei ole alust anda vallavara kasutusse otsustuskorras ega eelläbirääkimistega pakkumise korras.
(2) Enampakkumine käesoleva korra tähenduses on vallavara kasutusse andmise viis, kus vara kasutamise leping sõlmitakse isikuga, kes nõustub kehtestatud lisatingimustega ja on pakkunud kõige kõrgema kasutustasu.
(3) Enampakkumise viisid on suuline enampakkumine ja kirjalik enampakkumine.
(4) Enampakkumise korraldab vallavara kasutusse andmise otsustaja. Volikogu võib delegeerida enampakkumise korraldamise vallavara kasutusse andmise otsusega vallavalitsusele.
§ 19. Enampakkumise ettevalmistamine
(2) Enampakkumise läbiviimisest annab enampakkumise korraldaja teada vastava kuulutuse kaudu Lääneranna valla veebilehel ja selleks ettenähtud avaliku kasutusega interneti portaalis. Kuulutus avaldatakse vähemalt 14 päeva enne enampakkumise läbiviimist. Teistkordsel enampakkumisel võib kuulutuse avaldamise tähtaeg olla lühem. Kuulutus peab sisaldama järgmisi andmeid:
2) andmed kasutusse antava vara kohta (nimetus, asukoht ja kasutusotstarve);
3) enampakkumise läbiviimise aeg ja koht;
4) enampakkumise läbiviimise viis (suuline või kirjalik), kirjaliku pakkumise korral pakkumiste esitamise tähtaeg ja koht ning pakkumisele märgitav märgusõna;
5) üüri või rendi alghind;
6) osavõtutasu ja tagatisraha ning nende tasumise tähtaeg ja viis;
7) enampakkumise ja kasutuslepingu tingimustega tutvumiseks ettenähtud aeg ja koht, kui tingimused ei ole ära näidatud kuulutuses.
[RT IV, 03.07.2019, 6 - jõust. 06.07.2019]
§ 20. Alghind, osavõtutasu ja tagatisraha
1) vara senisest kasutamisest saadud tulu;
2) samalaadse vara kasutamise eest saadud tulu;
3) muud asjaolud, mida alghinna määraja peab oluliseks.
(2) Alghinda ei pea määrama, kui kasutusse antava vara suhtes on enampakkumine eelnevalt juba toimunud ning alghinna määramise korral võib põhjendatult eeldada enampakkumise nurjumist.
(3) Alghinna, osavõtutasu ja tagatisraha määrab vallavara kasutusse andmise otsustaja. Osavõtutasu arvatakse enampakkumise korraldamise ja läbiviimise kulude katteks ja see ei kuulu tagastamisele
(4) Tagatisraha suurus on üldjuhul 10% alghinnast. Kui alghind on väiksem kui 10 eurot või alghinda ei määrata, otsustab tagatisraha ärajätmise või selle suuruse vallavara kasutusse andmise otsustaja.
§ 21. Enampakkumises osaleda võivate isikute ring
(1) Enampakkumisest võivad osa võtta kõik füüsilised ja juriidilised isikud, kellel on õigus sõlmida vastavat lepingut ja kelle osavõtt enampakkumisest ei ole tulenevalt seadustest ning käesolevast korrast keelatud.
(2) Enampakkumisest ei või osa võtta isikud, kes on maksuvõlglased riiklike või kohalike maksude osas, isikud, kellel on valla ees lepingute rikkumisest tulenevad rahalised kohustused ja muud isikud, kelle vara kasutusse andmise otsustaja välistab vara kasutusse andmise otsuses.
§ 22. Suulise enampakkumise läbiviimise kord
(1) Enampakkumise läbiviimise komisjoni esimees, kuulutades suulise enampakkumise määratud ajal ja kohas avatuks, tutvustab komisjoni liikmeid ja enampakkumise läbiviijat, teeb enampakkumise ruumis kohalviibijatele ettepaneku registreerida end pakkujatena. Pakkujate nimed ning elu- või asukohad protokollitakse. Pakkujad või neid esindavad isikud esitavad isikut tõendava dokumendi, pakkuja esindajal tuleb lisaks esitada volitusi tõendav dokument.
(2) Enne enampakkumise alustamist annavad kõik pakkujatena registreerunud isikud allkirja selle kohta, et nad on teadlikud enampakkumise ja kasutuslepingute tingimustest, ning esitavad tõendid selle kohta, et nad on tasunud osavõtumaksu ja tagatisraha. Isikuid, kes ei nõustu andma käesolevas lõikes ettenähtud allkirja või ei esita tõendeid osavõtumaksu ja tagatisraha tasumise kohta, enampakkumisest osa võtta ei lubata.
(5) Pärast lõigetes 1, 2 ja 3 nimetatud toimingute tegemist ning enampakkumise läbiviija vastavat korraldust (esimest haamrilööki) alustavad enampakkumisest osavõtjad pakkumist. Kui enampakkumisel on määratud alghind, alustatakse pakkumistega alghinnast. Kui enampakkumine toimub alghinda määramata, alustatakse pakkumist hinnast, mida esimesena pakutakse. Osavõtja annab enampakkumise läbiviijale märku registreerimisnumbri tõstmisega ning teatab pakkumise suuruse pärast seda, kui ta on saanud enampakkumise läbiviijalt vastava loa. Enampakkumise sammu suuruse kehtestab ja avalikustab enne pakkumiste alustamist enampakkumise läbiviija. Pakkumise kuulutab enampakkumise läbiviija haamrilöögiga lõppenuks pärast kõrgeima pakutud kasutustasu kolmekordset teatamist.
(8) Pakkuja, kelle pakkumine on suurim, annab enne lahkumist allkirja selle kohta, et ta kohustub sõlmima vastava lepingu enampakkumiseks esitatud tingimustel pärast enampakkumise tulemuste kinnitamist kehtestatud korras. Allkirja andmisest keeldumisel kaotab ta õiguse lepingu sõlmimisele ning talle ei tagastata tagatisraha. Sellise keeldumise korral võib enampakkumise läbiviija teha osavõtjatele teatavaks, et vara antakse kasutusse pakkujale, kes on teinud suuruselt järgmise pakkumise. Kui ka teine pakkuja keeldub allkirja andmast, kaotab ta õiguse tagasi saada tagatisraha ning enampakkumine kuulutatakse nurjunuks.
(9) Pakkujatele, kellele ei laiene käesoleva paragrahvi lõikes 8 sätestatu, tagastatakse tagatisraha viie tööpäeva jooksul pärast enampakkumise läbiviimist. Osavõtumaksu osavõtjatele ei tagastata.
§ 23. Kirjaliku enampakkumise läbiviimise kord
(1) Kirjalikul enampakkumise korral tuleb pakkumine esitada enampakkumise kuulutuses märgitud tähtajaks ja kohta. Pakkumine peab olema märgusõna kandvas kinnises ümbrikus.
(3) Pakkumisele lisatud dokumendid peavad olema nummerdatud ja allkirjastatud.
(4) Pakkumised, mis ei ole esitatud tähtaegselt või ei vasta eelnevalt nimetatud nõuetele, enampakkumises ei osale, välja arvatud juhul, kui enampakkumise komisjon on tuvastanud, et tegemist ei ole sisulise kõrvalekaldumisega pakkumise kohta esitatud nõuetest.
(5) Pakkumised registreeritakse nende saabumise järjekorras (ära märgitakse saabumise kuupäev ja kellaaeg). Pakkumiste esitamise tähtaja möödumisel nimekiri suletakse.
(6) Kui enampakkumise kuulutuses märgitud tähtaja jooksul ei saabu ühtegi pakkumist või ükski pakkumine ei vasta käesoleva paragrahvi lõigetes 1 ja 2 nimetatud nõuetele, fikseerib enampakkumise komisjon enampakkumise nurjunuks osutumise.
(7) Enampakkumise läbiviimise komisjoni esimees, kuulutades enampakkumise kindlaksmääratud ajal ja kohas avatuks, tutvustab komisjoni liikmeid, teatab alghinna ning annab kohalviibivatele pakkujatele võimaluse 15 minuti jooksul esitada täiendavalt kirjalikke pakkumisi. Täiendavad kirjalikud pakkumised uue pakutava summaga esitatakse kinnises ümbrikus. Pärast nimetatud tähtaja möödumist ühtegi pakkumist arvesse ei võeta.
(8) Pakkumiste läbivaatamise käigus avatakse enampakkumise läbiviimise komisjoni poolt pakkumised nende registreerimise järjekorras. Enampakkumise komisjoni liikmed on kohustatud kõik pakkumised ja nendele lisatud dokumendid viseerima ja kandma need enampakkumise protokolli. Protokollile kirjutavad alla kõik kohalviibinud komisjoni liikmed.
(9) Ühe pakkuja poolt esitatud esialgse ja täiendavate pakkumiste puhul võetakse arvesse neist kõige suurem pakkumine.
(10) Kui kaks või enam enampakkumises osalejat on teinud võrdse kõrgeima pakkumise, korraldatakse nende vahel viie tööpäeva jooksul arvates enampakkumise läbiviimisele järgnevast päevast täiendav kirjalik enampakkumise voor.
(11) Kõigil pakkujatel on õigus ise või esindajate kaudu osaleda pakkumiste avamisel ning tutvuda pakkumiste avamise protokolliga ning esitada kaebusi või proteste enampakkumise läbiviimise kohta käesoleva korra § 22 lõikes 7 sätestatud korras.
§ 24. Kirjaliku enampakkumise korraldamine elektroonilise oksjonina
§ 25. Enampakkumise tulemuste kinnitamine ja lepingu sõlmimine
(1) Enampakkumise tulemused kinnitab või jätab kinnitamata enampakkumise korraldaja hiljemalt kümne tööpäeva jooksul arvates enampakkumisele järgnevast päevast.
(3) Enampakkumine loetakse nurjunuks, kui:
1) enampakkumise ettevalmistamisel või läbiviimisel rikuti käesolevat korda;
2) enampakkumisel ei osalenud nõutud arv osalejaid;
3) osavõtjate vahelised kokkulepped on mõjutanud enampakkumise käiku;
4) enampakkumise võitjaks osutub isik, kelle osavõtt enampakkumisest vastavalt käesoleva korra §-le 21 ei ole lubatud ning suuruselt teise pakkumise teinud isik ei ole enam huvitatud lepingu sõlmimisest või enampakkumise korraldaja ei soovi sellist ettepanekut teha;
5) esinevad muud käesolevas määruses nimetatud enampakkumise nurjumise alused.
(4) Enampakkumise korraldaja vormistab enampakkumise tulemuste kinnitamise või kinnitamata jätmise kirjalikku taasesitamist võimaldavas vormis, tuues ära kinnitamata jätmise põhjused, ning teeb enampakkumise tulemuste kinnitamise või kinnitamata jätmise teatavaks kõigile enampakkumises osalenud isikutele.
(5) Isikule, kes põhjustas enampakkumise nurjumise, tagatisraha ei tagastata.
(6) Enampakkumise nurjumisel enampakkumise korraldaja või läbiviija süül tagastatakse enampakkujale tema poolt tasutud tagatisraha ja osavõtutasu täies ulatuses.
(7) Enampakkumise võitjale saadetakse teade enampakkumise tulemuste kinnitamise kohta koos teatega lepingu sõlmimise tähtaja kohta tähitud postiga, väljastatakse allkirja vastu või edastatakse elektrooniliselt e-postiga. Elektroonilise edastamise korral loetakse teade kättesaaduks pärast võitja poolt vastava kinnituse tagasisaatmist või hiljemalt pärast kahe tööpäeva möödumist otsuse saatmisest.
(8) Kui enampakkumise võitja sõlmib lepingu, siis muutub tagatisraha lepingujärgseks makseks. Teistele enampakkumises osalenutele tagastatakse tagatisraha enampakkumise tingimustes ettenähtud viisil ja korras.
(9) Enampakkumise võitja on kohustatud sõlmima lepingu talle enampakkumise tulemuste kinnitamise kohta saadetud teates märgitud tähtaja jooksul. Mõjuva põhjuseta lepingu mittesõlmimisel ettenähtud tähtaja jooksul või mõjuvast põhjusest mitteteatamisel kaotab enampakkumise võitja õiguse nõuda lepingu sõlmimist, samuti ei tagastata talle tagatisraha.
4. jagu Kasutusse andmine eelläbirääkimistega pakkumise korras
§ 26. Vallavara eelläbirääkimistega pakkumise korras kasutusse andmise põhimõtted
1) tähtajaliselt teatud sihtotstarbelise kasutamise kohustus;
3) vallavara kasutusse andja poolt kehtestatud muud lisatingimused.
(3) Eelläbirääkimistega pakkumise korraldab vallavara kasutusse andmise otsustaja. Volikogu võib delegeerida eelläbirääkimistega pakkumise korraldamise vallavara kasutusse andmise otsusega vallavalitsusele.
§ 27. Eelläbirääkimistega pakkumise ettevalmistamine
(2) Eelläbirääkimistega pakkumise läbiviimisest annab pakkumise korraldaja teada vastava kuulutuse kaudu vastavalt § 19 lõikes 2 sätestatule, arvestades erisusena, et eelläbirääkimistega pakkumise kuulutusse märgitakse lisaks käesoleva korra § 19 lõikes 2 nimetatud andmetele ära eelläbirääkimistega pakkumise lisatingimused ning pakkumise võitja väljaselgitamise alused.
(3) Alghinna, tagatisraha ning osalustasu osas lähtutakse korra §-s 20 sätestatust.
§ 28. Eelläbirääkimistega pakkumise läbiviimine
(1) Eelläbirääkimistega pakkumise osavõtvate isikute ringi määramisel lähtutakse korra §-st 21 arvestades, et eelläbirääkimistega pakkumisest osa võtta soovija peab tegema pakkumise nii tasu kui ka kõigi lisatingimuste suhtes ning esitama kõik nõutavad dokumendid.
(2) Pakkumised tuleb esitada eelläbirääkimisega pakkumise kuulutuses märgitud tähtajaks ja kohta. Pakkumine peab olema märgusõna kandvas kinnises ümbrikus.
7) esindaja volitusi tõendav dokument.
(8) Pärast eelläbirääkimiste lõppu vormistab iga pakkuja kirjalikult oma lõpliku pakkumise vara kasutamise tasu ja kõigi lisatingimuste kohta või teatab pakkumisest loobumisest.
(9) Lõplike pakkumiste kohta koostatakse protokoll, millele kirjutavad alla komisjoni liikmed ja protokollija. Komisjon hindab lõplikke pakkumisi ja reastab need paremusjärjekorras. Võrdväärsete pakkumiste korral annab komisjon võitja selgitamiseks pakkujatele võimaluse oma pakkumisi 10 tööpäeva jooksul täiendada.
(10) Eelläbirääkimistega pakkumise võitjaks on isik, kelle pakkumise on komisjon hinnanud parimaks, arvestades nii kehtestatud lisatingimusi kui ka pakutud tasu.
(11) Eelläbirääkimistega pakkumise tulemused kinnitatakse ning leping sõlmitakse vastavalt §-s 25 sätestatule arvestades käesolevast jaost tulenevate erisustega.
§ 29. Vallavara võõrandamise põhimõtted
(1) Võõrandamise all mõistetakse käesolevas korras vallavara tasu eest või tasuta andmist kolmanda isiku omandisse.
1) vara ei ole vajalik avalikuks otstarbeks ega valla valitsemiseks;
2) muudel seaduses või volikogu poolt ettenähtud juhtudel.
1) võõrandatav vara võib laguneda või hävida enne enampakkumise või eelläbirääkimistega pakkumise läbiviimist;
2) enampakkumise või eelläbirääkimistega pakkumise korras võõrandamine on nurjunud;
3) kui vara võõrandatakse valla osalusega juriidilistele isikutele või avalik-õiguslikele juriidilistele isikutele;
4) võõrandatakse vallale kuuluvaid aktsiaid või osasid teistele selle äriühingu aktsionäridele või osanikele võõrandamise otsustaja poolt kinnitatud hinnaga;
5) see on vajalik lähtudes avalikest huvidest;
6) muudel juhtudel volikogu otsusel.
(6) Vallavara võõrandamisel otsustuskorras käesoleva paragrahvi lõike 5 punktis 5 nimetatud alustel peab võõrandamise otsustaja vastavat avalikku huvi põhjendama.
(7) Vallavara võib tasuta või alla harilikku väärtust võõrandada, kui:
2) võõrandamine on ette nähtud seaduses sätestatud korras;
3) vara võõrandatakse tervishoiu, hariduse, hoolekande või muudel avalikust huvist lähtuvatel eesmärkidel;
4) vara on füüsiliselt ja moraalselt vananenud, väärtus on tühine ning sellise ettepaneku teeb vallavalitsus.
(8) Vallavara tasuta või alla turuväärtuse võõrandamise põhjendus peab sisalduma võõrandamisotsuses.
(9) Vara võõrandamiseks tehakse kindlaks selle turuväärtus. Vara hindamist korraldab vallavalitsus.
§ 30. Vallavara võõrandamine otsustuskorras pideva avaliku teavitamisega
(1) Kui vallavara võõrandamine enampakkumise või eelläbirääkimistega pakkumise korras on nurjunud rohkem kui korra, siis võib vallavalitsus vallavara võõrandamise kuulutuse avaldada alaliselt avalikus interneti portaalis ja valla veebilehel.
(2) Vallavara võõrandamisel otsustuskorras pideva avaliku teavitamisega on võõrandamise tingimused samad, mis algses võõrandamise otsuses. Tingimuste üle võib pidada läbirääkimisi.
(3) Kui läbirääkimiste tulemusena on vara võõrandamise eelduseks algsest võõrandamise otsusest leebemad tingimused, siis tuleb vara võõrandamiseks uutel tingimustel nõusolekut küsida vallavara võõrandamise otsustajalt.
(1) Vallavara võõrandamise otsustab volikogu, kui võõrandatakse kinnisasi või vallale kuuluvaid aktsiaid või osasid või võõrandatava vallavara turuväärtus on suurem kui 10 000 eurot.
(2) Vallavara võõrandamise otsustab vallavara valitseja, kui võõrandatakse vara turuväärtusega alla 1000 euro ning see on vajalik tema põhimäärusest tulenevate ülesannete täitmiseks.
(3) Lõigetes 1 ja 2 nimetamata juhtudel otsustab vallavara võõrandamise vallavalitsus.
(4) Vallavara võõrandamise lepingu (sh asjaõiguslepingu) ja võõrandamisel tagatise nõudmise korral hüpoteegi seadmise lepingu sõlmib vallavalitsus. Lepingu allkirjastab vallavanem või tema poolt volitatud isik. Lõikes 2 nimetatud juhul sõlmib vallavara võõrandamise lepingu vallavara valitseja.
6) makse- ja muud olulised võõrandamislepingu tingimused.
§ 32. Vallavara võõrandamine enampakkumise korras
(1) Enampakkumine käesoleva korra tähenduses on vallavara võõrandamise viis, kus müügileping sõlmitakse isikuga, kes nõustub kehtestatud lisatingimustega, kui need on kehtestatud, ja on pakkunud kõige kõrgema ostuhinna.
(3) Enampakkumise korraldab vallavara võõrandamise otsustaja. Volikogu võib delegeerida enampakkumise korraldamise vallavara võõrandamise otsusega vallavalitsusele.
§ 33. Enampakkumise ettevalmistamine
(2) Enampakkumise läbiviimisest teatab enampakkumise korraldaja vastava kuulutuse kaudu Lääneranna valla veebilehel ja selleks ettenähtud avaliku kasutusega interneti portaalis. Kuulutus avaldatakse hiljemalt 14 päeva enne enampakkumise läbiviimise päeva. Teistkordsel enampakkumisel võib kuulutuse avaldamise tähtaeg olla lühem. Kuulutus peab sisaldama järgmisi andmeid:
2) olulised andmed võõrandamisele kuuluva vallavara kohta (nimetus, asukoht jms), kinnisasja puhul maatüki katastritunnus, suurus ja sihtotstarve. Vara täpsem kirjeldus ei ole vajalik, kui kuulutuses teatatakse pakkujatele võimalusest tutvuda võõrandatava varaga kuulutuses nimetatud kohas ja ajal;
§ 34. Alghind, osavõtutasu ja tagatisraha
3) vara erilised omadused.
(2) Alghinda ei pea määrama, kui on alust arvata, et selle määramisel võib enampakkumine jääda tagajärjetuks ning seetõttu võib vara laguneda, hävineda, selle väärtus muul viisil väheneda või kui selline sunnitud viivitus oleks valla seisukohast kahjulik. Alghinna ärajätmise otsus peab olema põhjendatud.
§ 35. Enampakkumises osaleda võivate isikute ring
(1) Enampakkumine on avalik ning selles võivad osaleda kõik füüsilised ja juriidilised isikud, arvestades seadustega ettenähtud piiranguid.
(2) Enampakkumisest ei või osa võtta isikud, kelle vara kasutusse andmise otsustaja välistab vara kasutusse andmise otsuses.
§ 36. Enampakkumise läbiviimine
Enampakkumine viiakse läbi vastavalt käesoleva korra §-des 22, 23 ja 24 sätestatule, arvestades käesolevast peatükist tulenevate erisustega sh, et enampakkumise esemeks on vallavara müügihind.
§ 37. Enampakkumise tulemuste kinnitamine ja müügilepingu sõlmimine
4) enampakkumise võitjal puudus õigus osaleda enampakkumises ning suuruselt teise pakkumise teinud isik ei ole enam huvitatud lepingu sõlmimisest või enampakkumise korraldaja ei soovi sellist ettepanekut teha;
(9) Enampakkumise võitja on kohustatud sõlmima lepingu talle enampakkumise tulemuste kinnitamise kohta saadetud teates märgitud tähtaja jooksul. Enne müügilepingu ja asjaõiguslepingu sõlmimist on enampakkumise võitja kohustatud esitama kõik nõutavad müügilepingu täitmise tagatised.
(10) Mõjuva põhjuseta lepingu mittesõlmimisel ettenähtud tähtaja jooksul või mõjuvast põhjusest mitteteatamisel kaotab enampakkumise võitja õiguse nõuda lepingu sõlmimist, samuti ei tagastata talle tagatisraha.
§ 38. Vallavara võõrandamine eelläbirääkimistega pakkumise korras
4) muud võõrandamise otsustaja poolt kehtestatud tingimused.
(3) Eelläbirääkimistega pakkumise korraldab vallavara võõrandamise otsustaja. Volikogu võib delegeerida eelläbirääkimistega pakkumise korraldamise vallavara võõrandamise otsusega vallavalitsusele.
§ 39. Eelläbirääkimistega pakkumise ettevalmistamine
(2) Eelläbirääkimistega pakkumise läbiviimisest annab pakkumise korraldaja teada vastava kuulutuse kaudu vastavalt § 33 lõikes 2 sätestatule, arvestades erisusena, et eelläbirääkimistega pakkumise kuulutusse märgitakse lisaks käesoleva korra § 33 lõikes 2 nimetatud andmetele ära eelläbirääkimistega pakkumise lisatingimused ning pakkumise võitja väljaselgitamise alused.
(3) Alghinna, tagatisraha ning osalustasu osas lähtutakse korra §-s 34 sätestatust.
§ 40. Eelläbirääkimistega pakkumise läbiviimine
(1) Eelläbirääkimistega pakkumise osavõtvate isikute ringi määramisel lähtutakse korra §-st 35 arvestades, et eelläbirääkimistega pakkumisest osa võtta soovija peab tegema pakkumise nii müügihinna kui ka kõigi lisatingimuste suhtes ning esitama kõik nõutavad dokumendid.
(2) Pakkumised tuleb esitada eelläbirääkimistega pakkumise kuulutuses märgitud tähtajaks ja kohta. Pakkumine peab olema märgusõna kandvas kinnises ümbrikus.
(11) Eelläbirääkimistega pakkumise tulemused kinnitatakse ning leping sõlmitakse vastavalt §-s 37 sätestatule arvestades käesolevast jaost tulenevate erisustega.
§ 41. Vallavara koormamine
(1) Vallavara koormamine käesoleva korra tähenduses on valla omandis olevale kinnisasjale asjaõigusseaduse mõistes piiratud asjaõiguse seadmine.
(2) Vallavara koormamise piiratud asjaõigusega otsustab volikogu, välja arvatud käesoleva määruse § 41 lõikes 4 sätestatud juhtudel.
(3) Vallavara koormamise lepingud sõlmib ametiasutus. Lepingu allkirjastab vallavanem või tema poolt volitatud isik.
(4) Kinnisasja koormamise asjaõigusseaduse § 1581 sätestatud juhtudel ja isiku kasuks otsustab vallavalitsus.
§ 42. Reaalservituudi, reaalkoormatise või ostueesõiguse seadmine
Valla omandis olevale kinnisasjale seatakse reaalservituut, reaalkoormatis või ostueesõigus, kui:
§ 43. Isikliku servituudi seadmine
(2) Isiklik servituut seatakse tasu eest või tasuta. Tasuta isikliku servituudi seadmine võib toimuda ainult seaduses sätestatud juhtudel või avalikest huvidest lähtuvalt. Sellekohast avalikku huvi peab põhjendama.
§ 44. Hoonestusõiguse seadmine
(2) Hoonestusõiguse seadmine otsustuskorras võib toimuda:
1) valla osalusega juriidiliste isikute kasuks;
2) valla poolt asutatud sihtasutustele;
3) mittetulundusühingute, sihtasutuste ja avalik-õiguslike juriidiliste isikute kasuks;
4) munitsipaalmaal asuva ehitise omaniku kasuks;
5) muudel juhtudel lähtudes avalikest huvidest.
(3) Hoonestusõiguse seadmisel ei või hoonestusõiguse tähtaeg olla üle viiekümne aasta, välja arvatud juhud mil hoonestaja peab hoonestusõiguse lepingu kohaselt teostama kinnisasjal või selle abil teatud töid valla huvides, mille tähtaeg ületab viitkümmend aastat.
§ 45. Hoonestusõiguse seadmise algatamine
(2) Hoonestusõiguse seadmine enampakkumise korras toimub käesoleva korra §-des 18-25 ning eelläbirääkimistega pakkumine §-des 26-28 sätestatud korras, arvestades järgmisi erisusi:
2) enampakkumise kuulutuses märgitakse lisaks § 19 lõikes 2 nimetatud andmetele hoonestusõiguse tähtaeg ning hoonestamise tingimused;
3) enampakkumise võitjaga sõlmitakse hoonestusõiguse seadmiseks leping ja asjaõigusleping.
§ 46. Hoonestusõiguse lepingu tingimused
(1) Hoonestusõiguse leping peab sisaldama järgnevat:
5) maksude tasumise kohustus ja reaalkoormatise tasumise teostamise kohustus;
7) kokkulepe ostueesõiguse seadmiseks, mille kohaselt on hoonestusõiguse võõrandamisel vallal ostueesõigus;
8) tingimus, et hoonestusõiguse võõrandamiseks või koormamiseks asjaõigusega on vajalik volikogu nõusolek;
9) lepingu täitmise tagatised;
10) muud vajalikud tingimused.
(2) Hoonestajale hoonestusõiguse võõrandamiseks loa andmise otsustab volikogu.
6. peatükk VALLAVARA MAHAKANDMINE JA NÕUETEST LOOBUMINE
§ 47. Vallavara mahakandmine
(1) Vallavara kantakse maha, kui see ei ole enam vajalik avalikuks või valla valitsemise otstarbeks või seda ei ole võimalik võõrandada ega kasutada tulu saamise otstarbel või selle säilitamine on ebaotstarbekas või kui vara enam ei eksisteeri (on hävitatud või hävinud, kadunud vms).
(2) Vallavara mahakandmise otsustab:
1) vallavara valitseja, kui vallavara jääkväärtus on null;
(3) Vallavara mahakandmise aluste ilmnemisel moodustab vallavara valitseja komisjoni, kes koostab vallavara mahakandmise akti, mille kinnitab vallavara valitseja. Kui vallavara mahakandmise otsuse tegemine on vallavalitsuse pädevuses, siis vallavara mahakandmiseks peab vallavara mahakandmise akti kinnitama vallavalitsus. Vallavara mahakandmise ettepaneku võib vallavara valitsejale või vallavalitsusele taha ka inventuuride läbiviimise komisjon.
(4) Vallavara mahakandmise aktis peavad sisalduma järgmised andmed:
1) mahakandmisele kuluva vallavara koosseis;
2) bilansiline maksumus;
3) kõlbmatuks tunnistamise põhjused;
4) vallavaraga seotud rahalised õigused ja kohustused;
5) vallavara hävitamise või utiliseerimise viis ja selle maksumus;
6) muud maha kantava vallavaraga seotud olulised andmed.
(5) Lõikes 1 nimetatud vallavara koosseisus oleva bilansivälise vara osas koostatakse arvestusest väljaarvamiseks materiaalselt vastutava isiku või inventuuride läbiviimise komisjoni poolt akt, milles näidatakse vara mahakandmise põhjendatus. Vara mahakandmise akt kinnitatakse vallavanema poolt.
(6) Raamatupidamise kirjed koostatakse vastavuses raamatupidamist korraldavate õigusaktide nõuetega.
§ 48. Vallavara hulka kuuluvate nõuete esitamine ja nõuetest loobumine
(1) Nõuded võlgniku suhtes esitab kohtulikus ja kohtuvälises korras vallavalitsus, oma pädevuse piires vallavara valitseja.
(2) Kui vallavara hulka kuuluv nõue osutub lootusetuks või nõude aluseks olnud dokumendid on puudulikud, võib nõude esitamisest, hagist või sissenõude pööramisest loobumise otsustada:
1) volikogu, kui nõue on suurem kui 7000 eurot;
Määrus jõustub kolmandal päeval pärast Riigi Teatajas avaldamisest.

References: § 8

§ 9

§ 10

§ 11

§ 12

§ 13

§ 14

§ 15

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30

§ 32

§ 33

§ 34

§ 35

§ 36

§ 37

§ 38

§ 39

§ 40

§ 41

§ 42

§ 43

§ 44

§ 45

§ 46

§ 47

§ 48
 § 14
 § 14

§ 8
 § 7

§ 9

§ 10

§ 11

§ 12

§ 13

§ 14

§ 15

§ 17

§ 18

§ 19

§ 20

§ 21

§ 22

§ 23
 § 22

§ 24

§ 25

§ 26

§ 27
 § 19
 § 19

§ 28

§ 29

§ 30

§ 32

§ 33

§ 34

§ 35

§ 36

§ 37

§ 38

§ 39
 § 33
 § 33

§ 40

§ 41
 § 41
 § 1581

§ 42

§ 43

§ 44

§ 45
 § 19

§ 46

§ 47

§ 48